Document ID: 31989R2690

KOMISSION ASETUS (ETY) N:o 2690/89,
annettu 6 päivänä syyskuuta 1989,
voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 3143/85(3), sellaisena kuin se on viimeksi muutettuna asetuksella (ETY) N:o 1953/89(4), 2 artiklassa säädetään voin eri myyntihintojen soveltamisesta voiöljyn rasvapitoisuuden mukaan; ottaen huomioon voin nykyinen markkina- ja interventiovarastotilanne, mainittu eri hintojen soveltaminen ei ole enää tarpeen; tämän vuoksi on syytä vahvistaa ainoastaan yksi voin myyntihinta,
on syytä määrittää tarkemmin ajankohta, jolloin asetuksen (ETY) N:o 3143/85 2 a artiklan 5 kohdassa säädetty jalostusvakuus on annettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3143/85 seuraavasti:
1 2 artiklassa:
- korvataan 1 kohta seuraavasti:
"1 Edellä 1 artiklassa tarkoitettu voi myydään vapaasti varastosta hintaan, joka on myyntisopimuksen tekopäivänä kyseisen interventioelimen soveltama ostohinta, alennettuna 151 eculla 100 kilogrammalta sen jalostamiseksi voiöljyksi, jonka rasvapitoisuus on vähintään 96 prosenttia."
- korvataan 4 kohdan ensimmäisen alakohdan ensimmäisen luetelmakohdan määrä "250 ecua" määrällä "200 ecua".
- poistetaan 4 kohdan toisen alakohdan ilmaisu "voiöljyn rasvapitoisuus".
2 Korvataan 2 a artiklan 5 kohdan ensimmäisen alakohdan ilmaisu "ennen mainittua haltuunottoa" ilmaisulla "ennen 6 kohdassa tarkoitettua 15 päivän määräajan päättymistä".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä syyskuuta 1989.

Labels: 3
2
11
17